Pehechaháicha, ndaha’éiko che chejeheguínte ajehugáva ko ñane retã Paraguáire. Mombyrýgui ou chéve ko vandéra ambovevéva. Arresivi che ruguy rupi ha che válleygua kuéragui avei. Che visaguélo Gabriel ha che aguélo Francisco ojepytasóma voi raka’e gérra guasúrõ, ka’i, jagua ha mbopi rovái, ha hetaite ndaje mitã mimi jutyguáva ojejuka pe Acosta Ñu me raka’e. Che ru ha che tiokuéra ojehuguy’o pe chakopýre oipyti’amyaña umi volípe, ha che katu añembo’ape’atã 35 áño pukukue pe diytador tuja tajasúpe, oñembosarái ramo guare oikóvo ñane retãre. Upévare ha’éva voi che ra’ykuérape. “Péina peẽ ae pepytu’u ñorairõ vaígui. Aníkena penderesarái ore rohasava’ekuégui, ha ani peñembopirepererĩ. Peẽko ndaha’éi yvyra hu’ũgui ijapopyre. Ko Paraguáiko ñande projéyto, peteĩ suéño jarekóva, ñamo’añetevaerã sapy’ánte ha ñamopu’ã va’erã gueteri”.